CELEX: 32011R1202
Language: fi
Date: 2011-11-18 00:00:00
Title: Komission täytäntöönpanoasetus (EU) N:o 1202/2011, annettu 18 päivänä marraskuuta 2011 , tiettyjen tavaroiden luokittelusta yhdistettyyn nimikkeistöön

23.11.2011   
            
            
               FI
            
            
               Euroopan unionin virallinen lehti
            
            
               L 305/10
            
         KOMISSION TÄYTÄNTÖÖNPANOASETUS (EU) N:o 1202/2011,
   annettu 18 päivänä marraskuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä marraskuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (TARIC-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Nestekidenäyttöinen (LCD) paneeli (ns. LCD-moduuli), jonka kuvaruudun läpimitta on noin 66 cm (26 tuumaa) ja jossa on aktiivimatriisi-nestekidekerros kahden lasilevyn välissä ja liittimiä.
                  Ensimmäisen lasilevyn ja nestekidekerroksen välissä on ohutkalvotransistorien (TFT) muodostama matriisi, joka synnyttää asianmukaisen jännitteen kuvapisteille.
                  Nestekidekerroksen ja toisen lasilevyn välissä on RGB-suodatin, jolla kontrolloidaan näytöllä esitettävien kuvien värejä.
                  Paneeli on varustettu useilla nauhan muotoisilla liittimillä. Kussakin liittimessä on integroituja pienoispiirejä (ns. integroituja ”source driver” -piirejä) taipuisilla piirilevyillä. Nämä integroidut ”source driver” -piirit mahdollistavat teho- ja ohjaussignaalien läpimenon. Lisäksi niillä muunnetaan ja siirretään dataa painopiirilevyiltä (jotka on yhdistetty tuonnin jälkeen) aktiivimatriisi-nestekidelaitteen yksittäisiin kuvapisteisiin.
                  Moduulia käytetään nimikkeen 8528 monitorien tai televisiovastaanottimien valmistuksessa.
               
               
                  8529909244
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 2 huomautuksen b alakohdan sekä CN-koodien 8529, 8529 90 ja 8529 90 92 ja Taric-koodin 8529909244 nimiketekstien mukaisesti.
                  Koska LCD-moduulissa on integroituja ”source driver” -piirejä, jotka ovat enemmän kuin pelkkiä liittimiä (sähkövirtapiiriin kytkemistä varten), luokittelu nimikkeeseen 9013 aktiivimatriisi-nestekidelaitteena ei tule kyseeseen (ks. harmonoidun järjestelmän selitykset, nimike 9013, 1 kohta).
                  Koska moduuli koostuu kahden lasilevyn välissä olevasta TFT-nestekidekerroksesta ja koska se on varustettu nimikkeen 8528 monitorien ja televisiovastaanottimien valmistuksessa käytettävällä ohjauselektroniikalla kuvapisteohjausta varten, sitä pidetään CN-koodiin 8529 90 92 kuuluvana osana, jota käytetään yksinomaan tai pääasiallisesti nimikkeen 8528 laitteissa.
                  Sen vuoksi tuote on luokiteltava Taric-koodiin 8529909244 LCD-moduulina, joka koostuu ainoastaan yhdestä tai useammasta lasisesta tai muovisesta TFT-kennosta ja jossa ei ole kosketusnäyttötoimintoa, myös jos siinä on taustavaloyksikkö ja vaihtosuuntaajia ja yksi tai useampi painopiirilevy, jossa on ohjauselektroniikkaa ainoastaan kuvapisteohjausta varten.